de tr ne nl en nl pl ro en nl nl nl nl nl da en af lt en af nl nb nl fr de en af af nl af af af af af nl nl nl nl af af nl nl af nl af nl af de af nl nl nl es en af de af af en de af nl nl nl es en en en pl en en en en fr en fr en en sv fr de de fr fr fr sv en fr en ja fr de fr es nb fr de en en sv de de fr en fr it fr de en pl af en en
ʼn Nuwe begin vereis ʼn suiwer perspektief |
October 4, 2017 - Menings
Ons staan in die begin van Oktober: Die mooiste, mooiste (lente) maand volgens digter C. Louis Leipoldt. Die geboortemaand van volksleiers soos presidente Paul Kruger en MT Steyn, generaals Koos de la Rey en Christiaan de Wet.
Ook Hervormingsmaand – soos die nuwe seisoen die maand om nuut te begin.
Die praktiese sy van “nuut begin” word die debatsmiddelpunt van meer uiteenlopende groepe uit blanke geledere.  Dit lei noodwendig tot oproepe en druk tot “samewerking” sonder dat die implikasies van sodanige samewerking na behore deurdink word.
En juis in Hervormingsmaand sal dit ons loon om, vóórdat ons onsself verdiep in oplossings, samewerking en “nuwe” strukture, ons sal gaan kers opsteek by leiers soos Maarten Luther, Johannes Calvyn.  Om te leer by volksleiers (soos die boorlinge van Oktober) en ander wat met dieselfde staal ons volk en volksideale gedien het, áltyd onderhorig aan die beginsels en waarhede van die ware geloof!
By hulle sal ons leer dat die enigste suiwer fondament nie beperk is tot ons geloofs- of kerklewe nie.
Beskou ons hierdie leiers se lewenswandel, bemerk ons in die woorde van staatspresident Kruger dat daar slegs één bron is waaruit ons krag, insig en wysheid kan put.
Ons leer die waarde van ʼn De la Rey se geduld en vermanings tot vrede, maar wie dan ook onverskrokke toetree tot die stryd van sy volk wanneer ander daardie vrede wegneem of misbruik.
Terwyl De Wet bekend was vir sy manhaftige leierskap in die Tweede Vryheidsoorlog, en president Steyn vir sy volharding en aanmoediging in die donker jare van daardie stryd, sien ons in hulle latere lewenswandel volgehoue opofferinge vir hulle volk en die volksaak, sonder oorweging van eie eer of eie voordeel soos ander van hul tydgenote.
Op hierdie grondslae het manne soos Hertzog, Malan, Strijdom en Verwoerd voortgebou.
Terwyl ons baie positief kan leer uit hulle dekadelange arbeid van 1902 tot 1966, moet ons óók uit die foute van daardie era leer.
Kankers soos die vakbondwese, partypolitiek en goedbedoelde “Suid-Afrikaanse” nasionalisme het meer en meer van ons volkskarakter weggekalwe.
Reeds uit geledere van die oorlogswoekeraars en ander wat “burgerlike samewerking” met die vyand nie meer as verraad gesien het nie, het ʼn nuwe geslag ontstaan vir wie volkstrots, volksvryheid en volksvoortbestaan ondergeskik geraak het aan hul eie sak en gerief.
Dit gaan van ons vir wie ons volk, ons vryheid en ons kinders se toekoms werklik belangrik is, etlike besondere gawes en toewyding verg:  INSIG om te onderskei tussen beginsels – gevestig in die Woord – en verskyningsvorme van “beginsels” wat oppervlakkig mag ooreenstem met ons oortuigings, maar op die lange duur as vals ontbloot sal word.  INSIG om te onderskei tussen volksgenoot, tydelike bondgenoot en vyand – veral die vyand in eie geledere.
OORTUIGING om die noodsaaklik beginsel skeidslyne te trek, weer eens veral in eie geledere en op werklike beginselgronde.
MOED om eerlik en onbeskroomd op te staan teen die onderdrukking van ons geloof, ons volk en ons erfenis.
MOED om te weet wanneer om terug te staan, te swyg, maar met behoud van die bereidheid om (op die regte tyd) ook die swye en verdraagsaamheid te laat vaar.
BEREIDHEID om opreg en sonder verwagting van eer of vergoeding te werk vir ons volk, anders as die vele opdrifsels wat hulself as “leiers” tipeer en ons mense mislei agter die humanisme aan.
Ons het nog veel werk om af te handel vóórdat ons weer ons volk op die regte grondslag kan lei tot herstel.  Maar dit gaan begin by die inneem van vaste beginselstandpunte téén humanisme, in al sy vorme, en vír ʼn opregte geloofsoortuiging, na voorbeeld van ons Gelofte-voorsate.
Totdat ons besef hierdie is die énigste vertrekpunt, staan ons self skuldig aan die verafgoding van ons eie oplossings, eie vermoëns.
Nadat ons dít besef, kan ons begin bou aan werklik volhoubare oplossings.
Ekonomiese aanduiders : 3 April 2018 (oggend)
Moeder van die buitebande sterf
Oorspandering van staat kos verbruiker
Generaal aangekla van haatspraak
Gekwalifiseerde Loodgieter in die Pretoria/ Tshwane metro area, Geblokte afvoerpype, Geyser onderhoud en Solar Geyser herstelwerk of nuwe installasie, waterpyp lekkasies, nuwe toilet installasies, baddens ens. Skakel cls- Plumbers en of vra vir Steve by 079 024 6293 of 064 825 6837/ 064836 7853 of stuur n E-Pos aan clsplumbers@gmail.com vir n kwotasie.
Kategorie Select Category Briewe Buitelandse nuus Ekonomie Grapkas Menings Nuus Redaksioneel Sport Uit die Woord Vervoer Vir die dames Wetenskap en tegnologie
Argiewe Select Month April 2018 February 2018 January 2018 November 2017 October 2017 September 2017 August 2017 July 2017 June 2017 May 2017 April 2017 March 2017 February 2017 January 2017
Ekonomiese aanduiders : 3 April 2018 (oggend)
Moeder van die buitebande sterf
Oorspandering van staat kos verbruiker
Generaal aangekla van haatspraak
Alle artikels, briewe, standpunte en kommentare van lesers wat op Die Vryburger se webblad of elders gepubliseer word is geskryf deur onafhanklike lesers. Die siening, mening, standpunte en kommentare van lesers wat in hierdie afdeling gepubliseer word is hulle eie en verteenwoordig nie noodwendig die siening van Die Vryburger se redakteurs en eienaars nie. Die Vryburger se redakteurs behou die reg voor om enige deel van sulke bydraes te verwyder sonder kennisgewing aan die skrywer daarvan of aan enige iemand anders.
Max Magazine Theme was created by